רוב פרנד

רוב פרנד (באנגלית: Rob Friend; נולד ב-23 בינואר 1981) הוא כדורגלן עבר קנדי ששיחק בעמדת החלוץ.

כיום משמש כנשיא קבוצת הכדורגל ונקובר מליגת העל הקנדית.

קריירה

קבוצות
עם סיום לימודיו האקדמיים נבחר פרנד במקום ה-35 בדראפט ליגת הכדורגל האמריקאית על ידי שיקגו פייר. עם זאת בחר פרנד להתחיל את הקריירה המקצוענית שלו בנורווגיה, ויחד עם בן ארצו פטריס בנייה חתם בקבוצת מוס פ.ק., אז בליגת העל הנורווגית. לאחר עונה אחת במדי מוסק עבר פרנד לקבוצת מולדה, גם היא מליגת העל הנורווגית. 

עם תום חוזהו במולדה ולאחר שזכה עימה בגביע הנורווגי חתם פרנד על חוזה ארבע-שנתי בקבוצת ס.צ. הירנביין מליגת העל ההולנדית. במהלך הסיבוב השני של עונת 2006/7 הושאל פרנד לקבוצת הראקלס אלמלו ההולנדית ועזר לה להבטיח את מקומה בליגה. 

בסיום אותה עונה, ולמרות תרומתו המכרעת להישארות, שחררה אותו הירנביין ופרנד עבר לבורוסיה מנשנגלדבך, אז בליגה השנייה בגרמניה. במנשנגלאדבך הבקיע פרנד 18 שערים ב-33 משחקים והיה למלך השערים של הקבוצה ולסגן מלך השערים של הליגה באותה עונה. בורוסיה מנשנגלדבך סיימה במקום הראשון ועלתה לבונדסליגה. 

לאחר שלוש עונות בבורוסיה מנשנגלדבך חתם פרנד על חוזה תלת שנתי ביורדת הטריה לבונדסליגה השנייה הרטה ברלין. לאחר עונה אחת עבר לקבוצת איינטרכט פרנקפורט ושיחק בקבוצה 3 שנים. בעונת 2013/2014 הושאל לקבוצת מינכן 1860. בתחילת שנת 2014 עבר לשחק בקבוצת לוס אנג'לס גלאקסי ממנה פרש ממשחק בסוף השנה.

נבחרות קנדה
פרנד שיחק בנבחרות קנדה הצעירות ונמנה עם סגל הנבחרת הבוגרת. הופעתו הראשונה במדי נבחרת קנדה נערכה ב-18 בינואר 2003 במשחק ידידות מול נבחרת ארצות הברית. הוא שיחק במדי הנבחרת ב-32 משחקים רשמיים והבקיע שני שערים.

קישורים חיצוניים

 הבונדסליגה השנייה - גרמניה (bundesliga.de)
 הרטה ברלין - אתר הבית (herthabsc.de)

הערות שוליים

כדורגלנים קנדים
חלוצי כדורגל קנדים
כדורגלני מולדה
כדורגלני הירנפיין
כדורגלני הראקלס אלמלו
כדורגלני בורוסיה מנשנגלדבך
כדורגלני הרטה ברלין
כדורגלני איינטרכט פרנקפורט
כדורגלני מינכן 1860
כדורגלני לוס אנג'לס גלאקסי
כדורגלני נבחרת קנדה
ססקצ'ואן: כדורגלנים
בוגרי אוניברסיטת קליפורניה בסנטה ברברה
קנדים שנולדו ב-1981